ปลูกผักชีในสวน ปลูกผักชีในกระถาง
ช่วงเวลาที่เหมาะจะปลูกผักชีมากที่สุดจะต่างกันไปในแต่ละพื้นที่ แต่ถ้าเป็นประเทศไทยช่วงที่เหมาะจะปลูกผักชีมากที่สุดก็คือช่วงปลายฝนต้นหนาว เพราะผักชีเป็นผักที่ชอบอากาศเย็นและไม่ชอบแดดจัดๆ   หรือถ้าคุณปลูกผักชีช่วงปลายฤดูร้อนแล้วปล่อยให้มันโตในช่วงฤดูฝน คุณก็จะได้ผลผลิตงามเช่นกัน ถ้าอากาศร้อนจัด ต้นผักชีก็จะโตเร็วเกินไป ทำให้มันออกดอกและกลายเป็นลูกผักชีแทน เพราะฉะนั้นเลือกช่วงเวลาที่จะปลูกให้ดี ถ้าอยากเริ่มปลูกก่อน ให้ลองเพาะเมล็ดในร่มก่อนแล้วค่อยย้ายออกไปปลูกกลางแจ้งเมื่ออากาศเริ่มดีขึ้นแล้ว เลือกดินแปลงที่ต้นผักชีจะได้รับแสงแดดเต็มๆ แต่ต้นผักชีก็สามารถอยู่ในร่มเงาได้บ้างในพื้นที่ที่มีแดดจัดตอนกลางวัน ดินควรเป็นดินเนื้อเบาระบายน้ำได้ดี และมีค่า pH ที่ 6.2 ถึง 6.8 ถ้าคุณอยากเตรียมดินก่อนปลูก ให้ใช้เสียม เครื่องคราดพรวน หรือพลั่วทำวัสดุคลุมดินหนา 2-3 นิ้ว โดยวัสดุคลุมดินที่ว่านี้ประกอบด้วยปุ๋ยหมัก ใบไม้เน่า หรือปุ๋ยคอก ถ้าคุณใช้ปุ๋ยคอก ปุ๋ยคอกจะต้องหมักหรือปล่อยทิ้งไว้อย่างน้อย 3 เดือนเพื่อไม่ให้มันกัดต้นอ่อน ไถคราดดินให้เสมอกันก่อนปลูก หว่านเมล็ดพืชลึกลงดินประมาณ ¼ นิ้ว เว้นระยะห่างประมาณ 6-8 นิ้ว แยกกันเป็นแถวห่างกันประมาณ 12 นิ้ว เมล็ดผักชีต้องอาศัยความชื้นมากในการงอก เพราะฉะนั้นคุณจึงต้องหมั่นรดน้ำบ่อยๆ โดยเมล็ดผักชีต้องการน้ำสูงประมาณ 1 นิ้วน้ำต่อสัปดาห์ และใช้เวลางอกประมาณ 2-3 สัปดาห์ ขณะที่ต้นผักชีกำลังเจริญเติบโตอย่างรวดเร็ว คุณควรเพาะเมล็ดผักชีชุดใหม่ทุก 2-3 สัปดาห์เพื่อให้คุณมีผักชีสดๆ รับประทานตลอดทั้งฤดูกาล พอต้นอ่อนสูงประมาณ 2 นิ้วแล้วก็เริ่มใส่ปุ๋ยหมักหรือปุ๋ยอินทรีย์ได้ แต่ระวังอย่าใส่ปุ๋ยมากเกินไป ใส่แค่ ¼ ถ้วยต่อทุกๆ พื้นที่เพาะปลูก 8 เมตรก็พอ พอต้นผักชีเริ่มแข็งแรงแล้ว คุณก็ไม่ต้องรดน้ำมากๆ อีกต่อไป คอยรักษาดินให้ชุ่มชื้นแต่ไม่ถึงกับแฉะ เพราะผักชีเป็นสมุนไพรเมืองร้อน พอต้นอ่อนสูงประมาณ 2-3 นิ้วแล้วให้หมั่นเด็ดต้นออกเพื่อไม่ให้ต้นเบียดกันเกินไป เด็ดต้นแกร็นๆ ออกแล้วปล่อยให้ต้นที่แข็งแรงเจริญเติบโตไปเรื่อยๆ เว้นระยะห่างแต่ละต้นประมาณ 8-10 นิ้ว ต้นที่แกร็นๆ ก็สามารถนำไปปรุงอาหารและรับประทานได้ นอกจากนี้คุณยังสามารถป้องกันวัชพืชได้ด้วยการโรยวัสดุคลุมดินรอบๆ ฐานต้นผักชีทันทีที่คุณเริ่มเห็นวัชพืชโผล่ขึ้นเหนือดิน เมื่อต้นผักชีสูงประมาณ 4-6 นิ้วแล้ว ให้เก็บผักชีโดยการเด็ดออกมาเป็นใบๆ และเด็ดออกมาเป็นต้นๆ ตรงฐานใกล้กับพื้นดิน ใช้ใบอ่อนๆ ที่เพิ่งขึ้นปรุงอาหารแทนที่จะใช้ใบแก่ๆ ที่เป็นแฉกคล้ายใบเฟิร์นเพราะว่ามันขม  ในการเก็บผักชีแต่ละครั้งอย่าเก็บเกิน 1 ใน 3 ของต้นเพราะจะทำให้ต้นอ่อนแอ พอคุณเริ่มเก็บใบผักชีแล้ว มันจะแตกใบใหม่ให้เก็บได้อีกอย่างน้อย 2-3 รอบ สักพักต้นผักชีก็จะเริ่มออกดอก ซึ่งพอมันออกดอกมันจะก็ไม่ค่อยแตกหน่อสดๆ ใหม่ๆ ที่รับประทานได้เท่าไหร่แล้ว พอถึงช่วงนี้บางคนจะตัดดอกออกเพราะหวังว่าต้นจะแตกใบใหม่มากขึ้น  แต่ถ้าคุณอยากได้ลูกผักชี คุณก็ควรทิ้งไว้จนมันออกดอก พอดอกมันแห้งคุณก็จะได้เมล็ดผักชีที่นำไปใช้ทำอาหารได้ หรือคุณจะปล่อยให้เมล็ดผักชีหล่นลงดินแล้วงอกเป็นต้นใหม่ก็ได้ ซึ่งจะทำให้คุณมีต้นผักชีมากขึ้นในฤดูปลูกถัดไป หรือคุณจะเก็บเมล็ดผักชีที่แห้งแล้วไว้ปลูกในฤดูปลูกหน้าก็ได้ เลือกกระถางหรือภาชนะที่กว้างอย่างน้อย 18 นิ้วและลึก 8-10 นิ้ว ต้นผักชีไม่ชอบถูกย้ายที่เท่าไหร่นัก เพราะฉะนั้นกระถางจะต้องใหญ่พอที่จะรองรับต้นผักชีที่โตเต็มที่ด้วย นำดินที่ระบายน้ำได้เร็วใส่ลงไปในกระถาง คุณจะผสมปุ๋ยลงไปด้วยก็ได้ รดน้ำเล็กน้อยเพื่อให้ดินชุ่มแต่ไม่ถึงกับแฉะ ค่อยๆ โรยเมล็ดผักชีลงดินเพื่อให้กระจายทั่วกัน แล้วกลบด้วยดินหนา ¼ นิ้วทับอีกทีหนึ่ง ผักชีต้องได้รับแสงแดดเต็มๆ ในการเจริญเติบโต เพราะฉะนั้นให้วางกระถางไว้ตรงขอบหน้าต่างหรือในเรือนกระจก หน้าต่างที่หันหน้าไปทางทิศใต้จะได้รับแสงแดดมากที่สุดและเป็นสภาพอากาศที่เหมาะแก่การเจริญเติบโตของผักชีมากที่สุด เมล็ดน่าจะงอกภายใน 7-10 วัน รักษาดินให้ชุ่มชื้นด้วยการพ่นละอองน้ำเบาๆ ลงบนดินด้วยขวดสเปรย์ เพราะถ้าคุณรดน้ำลงดินโดยตรง เมล็ดอาจจะกระจัดกระจายได้ พอลำต้นผักชีสูงประมาณ 4-6 นิ้วแล้ว คุณก็เด็ดไปใช้ได้ แต่ละสัปดาห์ให้เด็ดใบไปใช้ ⅔ ของต้นเพื่อกระตุ้นให้ต้นผักชีแตกยอดต่อ วิธีนี้จะทำให้คุณเก็บผักชีได้ถึง 4 กำจากกระถางใบเดียว
เลือกช่วงเวลา. ขึ้นแปลงผักชีในสวน. เพาะเมล็ดผักชี. ดูแลต้นผักชี. อย่าให้ต้นเบียดกันเกินไป. เก็บผักชี. เลือกว่าจะปล่อยต้นผักชีให้โตจนออกดอกไหม. เลือกกระถางให้เหมาะ. เพาะเมล็ด. วางกระถางไว้ในจุดที่โดนแดด. รักษาความชื้นของดิน. เก็บผักชี.
https://www.wikihow.com/Grow-Cilantro https://www.wikihow.com/Grow-Cilantro
Growing Cilantro in a Garden Growing Cilantro in a Pot